Johannes-passio la 23.3.2024 klo 15 Lakeuden Ristissä.
Johann Sebastian Bachin iki-ihana passio palaa Seinäjoelle, kun SKOR yhdessä Kallion kantaattikuoron sekä solistien kanssa toteuttaa teoksen Lakeuden ristissä pääsiäisen alla. Passion ensiesityksestä tulee keväällä kuluneeksi 300 vuotta. Solisteina teoksessa kuulemme niin nousevia kykyjä kuin myös pitkän linjan osaamista. SKOR Tommi Niskala, kapellimestari ja kuoron valmennus Kallion kantaattikuoro Minna-Leena Lahti, sopraano Monica Groop, altto Lasse Penttinen, tenori, evankelista Esa Ruuttunen, baritoni, Jeesus Elja Puukko, bassoaariat
Juhannusyön uni -konsertti to 18.1. klo 18 Seinäjoki-salissa.
Etelä-Pohjanmaan musiikkiopiston 6 opiskelijaa on säveltänyt Shakespearen näytelmän Juhannusyön uni-kohtauksiin musiikkia kaupunginorkesterin 10 soittajalle. Seinäjoen lukion lukioteatteri herättää musiikkiopiston oppilaiden upeat sävellykset eloon teatteritaiteellisin keinoin. Näytelmän monet hahmot ja käänteet saavat syvyyttä 17:n opiskelijan tarkasta näyttelijäntyöstä. Näyttelijät toimivat orkesterin kanssa tasavertaisina tarinankertojina, jotta alkuperäisen komedian monet hulvattomat käänteet välittyvät yleisölle. SKOR Laura Yli-Soini, johto ja sävellysoppilaiden opetus Seinäjoen lukioteatteri, ohj. Auri Itämäki Etelä-Pohjanmaan musiikkiopiston sävellysoppilaat
KLAFFI - Klasaria filmeistä -konsertti to 25.1.2024 klo 18 Seinäjoki-salissa.
Elokuvat sisältävät runsaasti musiikkia. Musiikki voi olla elokuviin sävellettyä, tai jo olemassa olevaa musiikkia. Tätä konserttia varten olemme etsineet elokuvista klassisen musiikin helmiä, jotka kuullaan valkokankaalla joko tunnelman luojana tai ihan elokuvan teemana. SKORilla on ollut ilo ja kunnia toimia elämyksen tuottajana 8-luokkalaisille suunnatussa Taidetestaajat -hankkeessa kaudella 2023-2024. KLAFFI-konsertti on erityisesti heille suunniteltu konserttikokonaisuus, ja sen ovat kuulleet konserttiviikon loppuun mennessä yli 2000 oppilasta Etelä-Pohjanmaan alueelta. SKOR Heli Lahti, juonto
Kahdenlaista Schubertia -konsertti to 8.2.2024 klo 18 Seinäjoki-salissa.
SKORin kevään taiteilijavieraaksi saapuu Australiasta asti sellotaiteilija Timo-Veikko Valve. Taiteilijavieraan suunnittelemassa konserttikokonaisuudessa kuullaan otsikon mukaan kahdenlaista Schubertia: traaginen, hurmaava ja samalla hieman höpsö Arpeggione Sonaatti sekä kamarimusiikin kulmakiveksikin luonnehdittu Jousikvintetto. Konsertin jälkeen järjestämme Seinäjoki-salissa taiteilijatapaamisen, jossa taiteilijavieras Valve on haastateltavana. SKOR Timo-Veikko Valve, sello
Klassismin kaikuja romantiikan väreissä -konsertti to 22.2.2024 klo 18 Seinäjoki-salissa.
Orkesterimme uusimmat muusikot Hanna Kankaanpää ja Martha Effe nousevat tässä konsertissa valokeilaan. Itse suunnittelemassaan ohjelmassa kuullaan romantiikan värittämää klassismin ajan musiikkia eri kokoonpanoille. Konsertti huipentuu koko kymmenikölle sovitettuun Brahmsin Haydn variaatioihin. Konsertti on upea taidonnäyte SKORin oman kokoonpanon osaamisesta! Konsertin jälkeen järjestämme Seinäjoki-salissa taiteilijatapaamisen, jossa orkesterimme uusimmat jäsenet ovat haastateltavana. SKOR Hanna Kankaanpää, viulu Martha Effe, huilu
SKOR-Klubi: Ranskalainen ilta la 16.3.2024 klo 18 Still Standing Wine and Cocktail:ssa.
Ilta koostuu ranskalaisaiheisista ja ranskankielisistä chanson, jazz ja bossa nova tyylin lauluista. Laulajana on etelä-pohjanmaalle paluumuuttanut viisitoista vuotta Ranskassa asunut ja siellä laulua opiskellut taidokas Henriikka Warmbold. Triossa soittavat myös kitaristi Timo Kiprianoff ja basisti Egon Veevo. Henriikka Warmbold trio: Henriikka Warmbold, laulu Timo Kiprianoff, kitara Egon Veevo, kontrabasso
Vau mikä vonkale! – lastenkonsertti to 7.3.2024 klo 18 Seinäjoki-salissa.
Lähde mukaan lystikkäälle kalaretkelle yhdessä SKORin, Siinan ja erilaisten eläinten kanssa! Tästä retkestä ei vauhtia puutu ja kalareissulla viihtyvät kaikki vauvasta vaariin. Tutut lastenlaulut vievät tarinaa eteenpäin ja lavalla seikkailevat muusikoiden lisäksi eläinhahmot. Tule mukaan! Konserttituotantoa on mukana rahoittamassa konserttikeskuksen LIVE2-hanke. SKOR Siina Hirvonen, laulu ja kertomus SeAMKin 1. vuoden kulttuurituottajaopiskelijaryhmä
Kuvataidetyöpaja 4-6-vuotiaille lapsille ja heidän tärkeille aikuisille.
Aikuinen & Lapsi -taidehetki on lapsen ja hänelle läheisen aikuisen (vanhemman, isovanhemman tai vaikkapa kummin) yhteinen kuvataidetyöpaja. Työpajassa syvennetään kokemusta esillä olevista taidenäyttelyistä ja tehdään yhdessä taidetta. Aikaisempaa kokemusta ei tarvita. Huomioithan, että työpajan tehtävät ovat paritehtäviä. Jokaisella lapsella on hyvä olla mukana oma aikuinen. Talvilomalla Aikuinen ja Lapsi -taidehetki järjestetään ti 27.2. ja ke 28.2. klo 13–14.15 Kalevan Navetassa, Kässä 1 -työpajatilassa (1. krs). Voit halutessasi osallistua molempiin työpajoihin. Työpajoissa inspiroidutaan kahdesta esillä olevasta näyttelystä: Nastja Säde Rönkön Those Who Kept the Light -näyttelystä sekä Hannele Rantalan ja Kari Soinion Laskoksia-näyttelystä. Yhden työpajan hinta on 10 €/aikuinen-lapsi-pari. Hinta sisältää palvelumaksun, ohjauksen, materiaalit ja aikuisen pääsylipun Taidehalliin. Yhteen työpajaan mahtuu 8 aikuinen ja lapsi -paria. Työpajoihin ilmoittaudutaan ennakkoon NetTicket-verkkokaupassa. Ilmoittautuminen on sitova.
Satutuokiot Nurmon kirjastossa keväällä 2024
Satutuokiot Nurmon kirjastossa keväällä 2024 Nurmon kirjaston satutuokioissa tapaat paljon muita lapsia ja pääset mukaan jännittävään ja hauskaan satumaailmaan. Satutuokiot ovat kerran kuukaudessa perjantaisin klo 10.00-10.30 Nurmo-salissa. 12.1. 16.2. 15.3. 12.4. 17.5. esitys lapsille Tervetuloa kaikenikäiset lapset!
Digineuvoja tavattavissa Nurmon kirjastolla
Seinäjoen kaupunginkirjasto / Nurmon kirjasto
Kaipaatko apua tietokoneen, älypuhelimen tai tablettitietokoneen käytössä? Seinäjoen kaupunginkirjaston digineuvoja auttaa erilaisten laitteiden, ohjelmien ja verkkopalveluiden käytössä. Voit kysyä neuvoa sekä oman laitteesi peruskäyttöön liittyvissä pulmissa, että muissa mieltä askarruttavissa tietoteknisissä kysymyksissä. Digineuvoja tavattavissa Nurmon kirjastolla maanantaisin klo 12–15 ilman ajanvarausta. Voit myös varata ajan numerosta 040 559 9668 tai kirjaston asiakaspalvelusta. digineuvoja Henri Vuorenmaa henri.vuorenmaa@seinajoki.fi